Bernardo O’Higgins-ordenen

Bernardo O'Higgins-ordenen (spansk: La Orden de Bernardo O'Higgins) er en chilensk orden. Den gis utelukkende til utenlandske statsborgere.

Bakgrunn
Utmerkelsen ble innstiftet i 1956 som en medalje tilknyttet Chiles fortjenstorden og omgjort til orden i 1967.Robert L. Ross og Alan M. Stahl: From a Thankful Nation: Latin American Medals & Orders in the Robert L. Ross Collection, Princeton University, Princeton: Princeton University Library, 2014, s. 222–224.«Chile» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 995–996. Ordenen bærer navn etter uavhengighetsforkjemper og president Bernardo O'Higgins (1778–1842).

Bernardo O'Higgins-ordenen rangerer som nummer to i det chilenske ordensvesenet, etter Chiles fortjenstorden. 

Inndeling
Ordenen hadde opprinnelig fire klasser, men en femte, øverste klasse ble tillagt i 1968. Ordenens fem klasser er dermed:
 storkors (Gran Cruz)
 storoffiser (Gran Oficial)
 kommandør (Comendador)
 offiser (Oficial)
 ridder (Caballero)

+Båndstriper 100px|center storkors 100px|center storoffiser 100px|center kommandør 100px|center offiser 100px|center ridder

Insignier
Ordenstegnet består av en stjerne med ti spisser, dannet ved en femtagget stjerne satt på en annen. De to stjernene er i gull med hvit emalje. Mellom stjernetaggene finnes det stråler. Midtmedaljong bærer et høyrevendt portrett av O'Higgins. Medaljongen er omgitt av en bord med innskriften «BERNARDO O'HIGGINS» og «CHILE». 

Ordensstjernen er i utforming identisk med ordenstegnet. 

Ordensbåndet er delt i rødt og blått, bortsett fra for storkors, der ordensbåndet er rødt med smale blå kanter.

Tildeling
Bernardo O'Higgins-ordenen tildeles utelukkende utlendinger. Det er ingen begrensninger på hvor mange tildelinger som kan foretas. Ordenen tildeles av Chiles president etter innstilling fra utenriksministeren.«Condecoraciones», Ministerio de Relaciones Exteriores de Chile. Lest 22. november 2015.

 Referanser 

Kategori:Chilenske ordener
Kategori:Utmerkelser etablert i 1956
Kategori:1956 i Chile

es:Órdenes, condecoraciones y medallas de Chile#Orden de Bernardo O'Higgins